Mabel Albertson. Mabel Ida Albertson (1901-yil 24-iyul – 1982-yil 28-sentyabr) – amerikalik televideniye, sahna, radio va kino aktrisasi. „Bewitched“ teleserialida Phyllis Stephens obrazini gavdalantirgan. Hayoti. Meybel Ida Albertson 1901-yil 24-iyulda Massachusets shtatining Haverhill shahrida, Rossiyadan kelgan yahudiy muhojirlar boʻlgan Flora va Leopold Albertsonlar oilasida tugʻilgan. Uning ukasi aktyor Jack Albertson boʻlib u „Willy Wonka & the Chocolate Factory“ filmida Joe buva rolini ijro etgan. Ularning onasi aktrisa boʻlgan. Otasi esa poyabzal fabrikasida ishlab, oilasini boqqan. Albertson shou-biznesdagi karyerasini 13 yoshida boshlagan. Oʻshanda u pianino chalish orqali har bir spektakldagi ijrosi uchun 5 dollardan gonnarar olgan. Keyinchalik, Kaliforniyaga koʻchib oʻtgan va Pasadena Playhouse teatrida ijod bilan shugʻullangan. Mabel Albertson 81 yoshida altsgeymer kasalligidan vafot etgan. Uning jasadi olovda yoqilgan va kuli Tinch okeaniga sochilgan. Karyerasi. Albertson odatda ikkinchi darajali komediya rollarni ijro etgan. Koʻpincha bemaʼni yoki eksantrik keksa ayol yoki bosh qahramonning haddan tashqari himoyalangan qaynonasi sifatida koʻrinish bergan. Buning eng yorqin misoli „Hexe“ filmidagi Elizabet Montgomerining nevrotik qaynonasi roli hisoblanadi. Boshqa teleseriallarda u bosh qahramonlar Tom Ewell va Dick Van Dykening onalarini oʻynagan. Uning boshqa taniqli kino rollari orasida Robert Redford va Jeyn Fonda bilan birga „Barefoot in the Park“ filmidagi Garriet xola (1967) va „Whatʼs Up, Doc?“ (1972) filmidagi Barbra Streisand va Rayan OʻNeal bilan birgalikda ijro etgan rollari ham bor. Albertson 1970-yillarning oʻrtalaridan boshlab aktrisalikdan uzoqlasha boshlagan.